Sampler

Sampler (fra engelsk) er et elektronisk musikkinstrument som fungerer som en avansert lydopptaker og avspiller. Det gjør det mulig å ta opp og lagre små biter av eksisterende musikk, lyder, stammer eller annet, for deretter å kunne spille disse av igjen.«sampler», NAOB. Sitat: «fra engelsk sampler, avledet av sample»«sample(n.)», Online Etymology Dictionary 

Ved hjelp av et grensesnitt (som oftest MIDI) kan man kontrollere samplerens av- og innspilling av lydopptak (såkalte samples). Samples blir ofte brukt i produksjon av beats, det vil si slag, innen hiphop/rhythm and blues.

Sampler kan lastes inn eller spilles inn av brukeren eller av en produsent. Samplene kan spilles av ved hjelp av selve samplerprogrammet, et MIDI-keyboard, en sequencer eller en annen enhet (eksempelvis elektroniske trommer). Ettersom disse samplene vanligvis lagres i digitalt minne, kan informasjonen raskt nås. En enkelt sample kan forskyves til forskjellige tonehøyder for å produsere musikalske skalaer og akkorder.«What is Music Sampling?», Tracklib.com

Det elektromekanisk keyboardinstrument Chamberlinen var den første analoge sampleren, oppfunnet allerede på 1940-tallet, og er i prinsippet det samme som den senere Mellotron, som ble utviklet i Birmingham i 1963. Den fungerte ved  å trykke tangentene på et keyboard, og hver av disse spilte av en del ferdiginnspilte lydbånd, og da tangenten ble sluppet, trakk båndet seg tilbake av en fjær til sin opprinnelige posisjon. The Beatles brukte den på blant annet på «Strawberry Fields Forever» (1967).«Hit The Tone! Strawberry Fields Forever – Mellotron», Thomann.de

 Referanser 

 Eksterne lenker 

 History of early sampling instruments at '120 years of Electronic music'

Kategori:Lydutstyr
Kategori:Engelske ord og uttrykk